
al

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.75/1999 privind activitatea de audit financiar, cu care comisia noastră a fost sesizată în fond cu adresa Biroului Permanent nr.211 din 3 iunie 1999 .

PREŞEDINTE,

Prof.dr. Florin Georgescu



Comisia pentru buget, finanţe

 şi bănci,

Bucureşti, 10.10.2001

Nr.22/462

RAPORT

asupra Ordonanţei de urgenţă a Guvernului nr.75/1999

 privind activitatea de audit financiar


În urma examinării proiectului de Lege pentru aprobarea Ordonanţei de urgenţă a Guvernului nr.75/1999 privind activitatea de audit financiar, în şedinţa din 10 octombrie 2001Comisia pentru buget, finanţe şi bănci, a hotărât, cu majoritate de voturi, propune supunerea spre dezbaterea şi adoptarea Plenului Camerei Deputaţilor a proiectului de lege sus menţionat, cu următoarele amendamente:

Nr.

crt.
Articol iniţial
Amendament admis
Motivare

1.
Articol unic

“Se aprobă Ordonanţa de urgenţă a Guvernului nr.75/1999 privind activitatea de audit financiar, publicată în Monitorul Oficial al României, Partea I, nr.256 din 4 iunie 1999”
Articolul unic devine Art.I., cu următorul conţinut:

ART.I.

“Se aprobă Ordonanţa de urgenţă a Guvernului nr.75/1999 privind activitatea de audit financiar, publicată în Monitorul Oficial al României, Partea I, nr.256 din 4 iunie 1999, cu următoarele modificări şi completări:”
Este necesară introducerea acestui articol întrucât prezenta ordonanţă are modificări şi completări.

2.
CAPITOLUL I. Dispoziţii generale
Art.1

“Prezenta ordonanţă de urgenţă constituie cadrul juridic privind organizarea activităţii de audit financiar prin care se reglementează exercitarea independentă a mandatului de auditor financiar numai de către persoanele care au dobândit această calitate în condiţiile prevăzute de prezenta ordonanţă de urgenţă”.
CAPITOLUL I. Dispoziţii generale

Art.1 va avea următorul cuprins:

“Prezenta ordonanţă constituie cadrul juridic pentru organizarea activităţii de audit financiar şi reglementarea exercitării independente a profesiei de auditor financiar de către persoanele care au dobândit această calitate în condiţiile prevăzute de prezenta ordonanţă”.
Reformulare de text pentru asigurarea clarităţii.

3.
Art.2.

“Prin independenţă, în sensul prevederilor art.1, se înţelege exercitarea mandatului de auditor financiar de către persoanele care au această calitate, nu au raporturi juridice de muncă sau civile cu societăţile comerciale auditate şi nu au nici un fel de interese materiale directe sau indirecte în raport cu acestea, cu excepţia onorariilor cuvenite pentru munca prestată în calitate de auditor”.
Art.2 va avea următorul cuprins:

“Auditul financiar reprezintă activitatea de examinare, în vederea exprimării de către auditorii financiari a unei opinii asupra situaţiilor financiare, în conformitate cu standardele de audit, armonizate cu standardele internaţionale de audit şi adoptate de Camera Auditorilor Financiari din România, denumită, în continuare, Camera”.
Preluat de la art.3. 

S-a asigurat o definiţie mai completă a auditului financiar. Pentru delimitarea clară a sferei de aplicare, Camera Auditorilor a fost denumită Camera Auditorilor Financiari din România.

4.
CAPITOLUL II. 

Auditul şi auditorul financiar

Art.3

“Auditul financiar reprezintă activitatea de verificare a situaţiilor financiare ale societăţilor comerciale de către auditori financiari, în conformitate cu standardele de audit internaţionale”.
Titlul CAPITOLUL  II se abrogă.

Art.3. se reformulează şi va avea următorul conţinut:

“(1) Auditorul financiar este persoana fizică sau juridică ce dobândeşte această calitate în condiţiile prezentei ordonanţe.

 (2) Auditorii financiari, persoane fizice şi juridice, desfăşoară activităţi de audit financiar, audit intern, precum şi activităţi de consultanţă financiar-contabilă şi fiscală, de asigurare a managementului financiar-contabil, de pregătire profesională de specialitate în domeniu.
 (3) Persoanele fizice şi juridice care au calitatea de auditor financiar pot desfăşura şi alte activităţi profesionale în domeniul economico-financiar, cu respectarea modului de reglementare a activităţilor specifice respective şi a principiului independenţei”.
Nu este necesar un capitol distinct.

Preluat de la art.4

şi completat cu alin.(2) şi (3), pentru delimitarea activităţilor ce pot fi desfăşurate de auditorii financiari.

5.
Art.4

“Auditorul financiar este persoana fizică sau juridică ce dobândeşte această calitate prin atribuire de către Camera Auditorilor din România în condiţiile prezentei ordonanţe de urgenţă”.
 Art.4 se reformulează şi va avea următorul conţinut:

“(1) Auditorii financiari, în exercitarea mandatului lor, trebuie să fie liberi şi percepuţi a fi liberi, de orice constrângere care ar putea aduce atingere principiilor de independenţă, obiectivitate şi integritate profesională.

 (2) Conceptele de independenţă, obiectivitate şi integritate profesională vor fi definite în Regulamentul de organizare şi funcţionare al Camerei”.
Textul se completează cu un alineat (2).

S-a considerat că în lege este suficientă enunţarea principiilor de independenţă, obiectivitate şi integritate profesională.

6.
“CAPITOLUL III

Organizarea şi atribuţiile Camerei Auditorilor din România”
 “CAPITOLUL II

Înfiinţarea, organizarea şi atribuţiile Camerei Auditorilor Financiari din România”.
Corelare cu textul următoarelor articole, aşa cum au fost amendate.

7.
Art.5

“(1) În vederea atribuirii şi retragerii calităţii de auditor, precum şi a organizării şi coordonării activităţii de audit financiar, se înfiinţează Camera Auditorilor din România, persoană juridică, ca organizaţie profesională de utilitate publică fără scop lucrativ, denumită în continuare Cameră”.

Art.5 alin.(2) nou.


Art.5. va avea următorul conţinut:

“(1) Se înfiinţează Camera Auditorilor Financiari, persoană juridică autonomă, ca organizaţie profesională de utilitate publică fără scop lucrativ.

(2) Camera, în numele statului, organizează, coordonează şi autorizează desfăşurarea activităţii de audit financiar în România”.
S-a simplificat formularea textului.

Se are în vedere delegarea atribuţiilor ce revin statului român în domeniul auditului financiar, conform prevederilor Directivei a opta a Consiliului.

8.
Art.5. alin.(2)

(2) Camera are, în principal, următoarele atribuţii:

a) organizează examenele şi atribuie calitatea de auditor financiar;

b) coordonează activitatea de audit financiar;

c) supraveghează programul de pregătire continuă a auditorilor financiari;

d) controlează calitatea activităţii de audit financiar;

e) sesizează Ministerul Finanţelor asupra necesităţii actualizării normelor şi procedurilor profesionale de audit, în raport cu modificările intervenite în reglementările instituţiilor profesionale europene şi internaţionale;

f) retrage calitatea de auditor financiar în condiţiile prevederilor Regulamentului de organizare şi funcţionare a Camerei;

g) elaborează normele interne privind activitatea Camerei”.

h) nou

i) nou
Devine art.5. alin.(3), cu următorul conţinut:

“(3) Camera are următoarele atribuţii:

a) elaborează următoarele documente:

    a1)  Regulamentul de organizare şi funcţionare al Camerei în vederea supunerii spre aprobare Guvernului.

Regulamentul va cuprinde prevederi referitoare la:

- Organele de conducere ale Camerei şi modul de desemnare al acestora;

- Atribuţiile şi răspunderile Camerei;

- Regulile de atribuire şi retragere a calităţii de auditor financiar;

- Cerinţele privind asigurarea pentru riscul profesional în exercitarea activităţii de audit financiar;

- Abaterile disciplinare, sancţiunile disciplinare şi procedura de disciplină;

     a2) Codul privind conduita etică şi profesională în domeniul auditului financiar;

     a3) Standardele de audit;

     a4) Programa analitică a examenului  concurs de aptitudini profesionale;

     a5) Norme privind procedurile de control al calităţii auditului financiar;

      a6) Reguli privind pregătirea continuă a auditorilor;

      a7) Norme privind procedurile minimale de audit.

Reglementările prevăzute la literele a2)-a7) se aprobă prin hotărâri ale Consiliului Camerei.

b) atribuie calitatea de auditor financiar şi emite autorizaţii pentru exercitarea acestei profesii;

c) organizează şi urmăreşte programul de pregătire continuă a auditorilor financiari;

d) controlează calitatea activităţii de audit financiar;

e) promovează actualizarea legislaţiei prin instituţiile abilitate, precum şi a normelor de audit financiar, în concordanţă cu reglementările instituţiilor profesionale europene şi internaţionale;

f) elaborează normele interne privind activitatea Camerei;

g) retrage temporar sau definitiv dreptul de exercitare a profesiei de auditor financiar în condiţiile prevederilor Regulamentului de organizare şi funcţionare al Camerei;

h) asigură reprezentarea internaţională a profesiei de audit financiar din România;

i) emite reguli şi proceduri în limitele şi competenţele stabilite în Regulamentul de organizare şi funcţionare, prin care să se asigure respectarea dispoziţiilor prezentei ordonanţe”.
Preluat din atribuţiile Comitetului Provizoriu, deoarece Camera este permanent răspunzătoare de aceste documente, nu numai pe perioada de provizorat.

Precizarea documentului care atestă calificarea.

S-a înlocuit cuvântul supraveghează, întrucât atribuţiile Camerei sunt mai largi.

Text preluat de la lit.g).

Clarificarea este necesară în cuprinsul acestei legi.

Atribuţii necesare pentru asigurarea legăturii cu organismele internaţionale profesionale în domeniu.

9.
Art.6

“(1) Camera are personalitate juridică şi sediul în municipiul Bucureşti, Bd. Libertăţii nr.12, sectorul 5. Sediul respectiv va fi acordat de către Guvern în folosinţă gratuită pe o perioadă de 10 ani.

(2) Camera îşi poate constitui unităţi teritoriale, denumite filiale”.
Art.6. se reformulează şi va avea următorul conţinut:

“(1) Camera are sediul în Bucureşti, B-dul Libertăţii nr.12, etaj 5, sector 5. Guvernul acordă, în folosinţă gratuită pe 10 ani, spaţiul necesar desfăşurării activităţii la adresa mai sus menţionată.
 (2) Camera poate înfiinţa reprezentanţe în ţară şi străinătate.
Asigurarea unei reprezentări corespunzătoare a Camerei.

10.
Art.6 alin.(3 ) şi (4) noi
Se completează textul art.6 cu două noi alineate:

“(3) Organele de conducere ale Camerei Auditorilor Financiari din România sunt: Conferinţa, Consiliul şi Biroul Permanent al Consiliului Camerei.

 (4) Membrii Consiliului Camerei sunt aleşi în cadrul Conferinţei ordinare, putând îndeplini cel mult două mandate. Consiliul alege, pentru aceeaşi perioadă de timp, Biroul Permanent, precum şi persoanele care îndeplinesc funcţiile de conducere prevăzute de Regulamentul de organizare şi funcţionare”.
Completare necesară pentru Camera Auditorilor, ca persoană juridică.

11.
Art.7.

“(1) Prin ordin al ministrului finanţelor se stabileşte un comitet provizoriu format din 9 membri, care va elabora:

a) Regulamentul de organizare şi funcţionare a Camerei;

b) codul privind conduita etică şi profesională în domeniul auditului financiar;

c) Standardele de audit;

d) Programa analitică a examenului de aptitudini profesionale;

e) Norme privind procedurile de control al calităţii auditului financiar;

f) Reguli privind pregătirea continuă a auditorilor;

g) Norme privind procedurile minimale de audit.

 (2) Comitetul provizoriu va funcţiona până la primele alegeri.

(3) Regulamentul de organizare şi funcţionare a Camerei se aprobă prin hotărâre a Guvernului.

(4) Regulamentul de organizare şi funcţionare a Camerei va cuprinde prevederi referitoare la:

a) organele de conducere ale Camerei şi modul lor de desemnare;

b) atribuţiile şi răspunderile Camerei;

c) regulile de atribuire şi de retragere a calităţii de auditor financiar;

d) respectarea cerinţelor privind asigurarea pentru riscul profesional în exercitarea activităţii de audit financiar;

e) abaterile disciplinare, sancţiunile disciplinare şi procedura disciplinară.

 (5) Normele, regulile şi procedurile prevăzute la alin.(1) lit.b)-g) vor fi armonizate cu cele emise de instituţiile europene şi internaţionale în domeniu şi vor fi aprobate prin ordin al ministrului finanţelor.

 (6) Primele alegeri se organizează în termen de 3 luni de la aprobarea Regulamentului de organizare şi funcţionare a Camerei, potrivit regulilor prevăzute de acesta”.


Art.7. va avea următorul conţinut:

“(1) Camera are următoarele categorii de membri:

a) auditori financiari persoane active;

b) auditori financiari-stagiari;

c) auditori financiari persoane non-active”.

“(2) Camera va ţine evidenţa membrilor săi prin intermediul Registrului Auditorilor, pe categoriile de membri prevăzute la alin.(1) lit.a) şi c)”.


- Textul alin.1 iniţial devine art.30 (1).

- Prevederile lit.a)-g) au fost transferate la art.5(2).

- Prezenta reformulare aduce clarificarea statutului de membru.

Textul iniţial trece la Cap.IX “Dispoziţii tranzitorii” şi devine art.30 (3). 

Alin.(2) nou s-a transferat de la art.13 din Ordonanţa de urgenţă a Guvernului nr.75/1999.

Alin.(3) şi (4) s-au transferat la art.5 (3) lit.a).

Devine art.5 alin.(3) lit.e).

Devine art.30 alin.(4).

12.
Art.8.

“În regulamentul prevăzut la art.7 vor fi cuprinse şi reguli prin care să se asigure desfăşurarea activităţii de audit, independenţa activităţii auditorului, respectarea regulilor Camerei de către membrii săi, soluţionarea plângerilor împotriva auditorilor, criteriile de atribuire şi de retragere a calităţii de auditor, precum şi alte prevederi necesare bunei desfăşurări a auditului financiar, potrivit prezentei ordonanţe de urgenţă”.
Art.8 va avea următorul conţinut:

“(1) Sunt auditori financiari, persoane active ale Camerei, persoanele care dobândesc calitatea de auditor financiar în condiţiile art.9 sau 10 din prezenta ordonanţă.

(2) Sunt auditori financiari-stagiari persoanele care îndeplinesc cumulativ următoarele condiţii:

a) să fie licenţiate ale unei facultăţi cu profil economic şi să aibă experienţă în domeniul financiar-contabil, considerată de Cameră ca fiind edificatoare, sau să aibă calitatea de expert contabil, respectiv de contabil autorizat cu studii superioare economice;

b) să promoveze testul de verificare a cunoştinţelor în domeniul financiar-contabil, pentru accesul la stagiu;

c) să satisfacă pe parcursul stagiului cerinţele Codului privind conduita etică şi profesională în domeniul auditului financiar.

(3) Camera desemnează anual auditorii financiari care vor îndruma desfăşurarea programului de pregătire practică a auditorilor financiari stagiari, în vederea dobândirii de către aceştia a calităţii de auditor financiar.

(4) Sunt auditori financiari persoane non-active, membrii care sunt incompatibili pentru exercitarea activităţii de audit financiar. Situaţiile de incompatibilitate se stabilesc prin Regulamentul de organizare şi funcţionare.

(5) Refuzul Camerei de a înscrie ca membri persoanele care consideră că întrunesc cerinţele prezentei ordonanţe poate fi atacat pe calea contenciosului administrativ”.
Prevederile iniţiale ale art.8 vor fi cuprinse în Regulamentul de Organizare şi Funcţionare a Camerei.

Prezenta formulare defineşte categoriile de membri.

13.
Art.9.

“(1) Camera desemnează anual auditorii financiari care îndrumă desfăşurarea stagiului de pregătire practică a candidaţilor ce doresc să dobândească calitatea de auditor financiar.

(2) Camera poate retrage calitatea de auditor financiar persoanelor menţionate la alin.(1) dacă acestea refuză pregătirea stagiarilor sau dacă se constată că îndrumarea se face necorespunzător”.
CAPITOLUL III

Reguli de atribuire a calităţii de auditor financiar

Art.9 va avea următorul conţinut:

“Pentru atribuirea calităţii de auditor financiar potrivit prevederilor prezentei ordonanţe candidaţii trebuie să îndeplinească cumulativ următoarele condiţii:

A. Persoanele fizice:

a) să îndeplinească condiţiile de la art.8 alin.(2).

b) să fi efectuat un stagiu practic de 3 ani în activitatea de audit financiar sub îndrumarea unui auditor financiar; stagiul poate începe numai după îndeplinirea cumulativă a condiţiilor de la art.8 alin.(2) lit.a) şi b).
c) să promoveze examenul de aptitudini profesionale, prevăzut la art.10.

B. Persoanele juridice:

a) persoanele care efectuează auditul financiar al situaţiilor financiare în numele societăţilor de audit trebuie să satisfacă condiţiile prevăzute la lit.A din prezentul articol  sau la art.10;

b) majoritatea drepturilor de vot trebuie deţinută direct sau indirect de persoane fizice sau de societăţi de audit care satisfac condiţiile prevăzute la lit.A din prezentul articol sau la art.10;

c) majoritatea membrilor consiliului de administraţie al unei societăţi de audit trebuie să fie persoane fizice sau societăţi de audit care satisfac condiţiile prevăzute la lit.A din prezentul articol sau la art.10”.

Se abrogă.
Cap.IV devine Cap.III, după amendamentul de la nr.crt.4.

Textul iniţial devine art.8 alin.3.

Clarificare.

Prevederile se vor cuprinde în Regulamentul de organizare şi funcţionare.

14.
Art.10

“(1) Sunt membri ai Camerei:

a) persoanele care dobândesc în mod provizoriu calitatea de auditor financiar în condiţiile alin.(2);

b) auditorii cărora li se atribuie calitatea de auditor financiar definitiv, ca urmare a susţinerii examenelor prevăzute la art.18.

 (2) La constituire Camera va fi alcătuită din persoanele care îndeplinesc cumulativ următoarele condiţii şi care vor dobândi calitatea de membru provizoriu:

a) deţin calitatea de expert contabil de cel puţin 4 ani şi au studii superioare economice;

b) sunt cenzori la societăţi comerciale în baza Legii nr.31/1990, republicată, la bănci, la societăţi de asigurare şi reasigurare, în baza unor legi speciale, dacă au exercitat această calitate timp de 3 ani din ultimii 5 ani;

c) se bucură de o reputaţie profesională neştirbită.

 (3) Prin derogare de la prevederile alin.(2), la constituire pot fi acceptate în Cameră şi persoane cu studii economice superioare în specialitate, care au exercitat timp de 15 ani activităţi profesionale şi ştiinţifice ce le-au permis acumularea unei experienţe deosebit de valoroase în domeniu.

 (4) La constituire Camera va deschide Registrul provizoriu al membrilor, care cuprinde persoanele ce îndeplinesc condiţiile prevăzute la alin.(2) şi (3). Condiţiile şi modul de înscriere în Registrul provizoriu al membrilor se stabilesc prin Regulamentul de organizare şi funcţionare a Camerei.

 (5) Refuzul Camerei de a înscrie ca membri persoanele prevăzute la alin.(2) poate fi atacat pe calea contenciosului administrativ.

 (6) Membrii Camerei prevăzuţi la alin.(2) şi (3) îşi menţin această calitate, dacă susţin şi promovează un examen de aptitudini profesionale în condiţiile prevăzute de prezenta ordonanţă de urgenţă”.
Art.10 se reformulează, şi va avea următorul cuprins:

“Camera Auditorilor Financiari poate atribui calitatea şi acorda dreptul de exercitare a calităţii de auditor financiar, prin excepţie de la prevederile art.9, persoanelor care îndeplinesc cumulativ următoarele condiţii:

A. Persoanele fizice:

a) posedă o calificare profesională în audit financiar sau profesii asimilate acestuia, atribuită de alt stat, în acord cu reglementările specifice din acel stat;

b) trebuie să fi fost, pentru cel puţin 3 ani, auditor independent sau angajatul, asociatul, acţionarul unei societăţi sau grup de societăţi care are în obiectul de activitate auditul financiar;

c) trebuie să satisfacă cerinţele Codului de Etică Profesională al Federaţiei Internaţionale a Contabililor (IFAC);

d) fac dovada că posedă cunoştinţele cerute de statul român pentru desfăşurarea activităţii de audit financiar.

B. Persoanele juridice:

Au dobândit calitatea de auditor financiar într-un stat străin sau care fac parte dintr-un grup de societăţi în care majoritatea acţionarilor sau şi a angajaţilor deţine calitatea de auditor financiar în statul respectiv”.
Preluat de la art.33 din varianta iniţială.

15.
Art.11.

“(1) Camera are obligaţia să actualizeze permanent normele privind exercitarea de către membrii săi a activităţii de audit financiar.

 (2) În norme vor fi prevăzute reguli privind activitatea de audit. Acestea sunt obligatorii atât pentru auditorii financiari, cât şi pentru angajaţii şi colaboratorii lor”.
Art.11 se reformulează, cu următorul conţinut:

“ (1) Calitatea de auditor financiar se atribuie pe bază de examen de aptitudini profesionale, prin care trebuie să se certifice un nivel corespunzător de cunoştinţe teoretice, precum şi capacitatea de a le aplica.

  (2) Examenele pentru atribuirea calităţii de auditor se organizează de Cameră conform prevederilor din Regulamentul de organizare şi funcţionare.

  (3) Examenul constă în susţinerea de probe scrise la următoarele discipline:

 (a) a1) audit financiar;

       a2) contabilitate generală: reglementări naţionale, europene şi internaţionale; aspecte teoretice, metodologice şi practice privind tratamentele contabile potrivit standardelor de contabilitate internaţionale; evaluarea elementelor bilanţiere; determinarea profitului şi pierderii;

     a3) analiza şi evaluarea critică a situaţiilor financiare;

     a4) reguli de consolidare a conturilor;

     a5) contabilitatea costurilor şi contabilitate managerială; relaţia dintre contabilitate şi management;

     a6) audit intern;

     a7) standardele privind întocmirea situaţiilor financiare şi a bilanţurilor consolidate şi metodele de evaluare a elementelor bilanţiere şi determinare a profitului şi pierderii;

     a8) normele legale şi profesionale privind auditul financiar al situaţiilor financiare şi al celorlalte documente contabile şi pe cei care efectuează audit financiar;

 (b) alte discipline corelate cu auditul financiar;

      b1) drept comercial

      b2) drept fiscal;

      b3) drept civil;

      b4) dreptul muncii şi protecţiei sociale;

      b5) sisteme informaţionale şi sisteme informatice;

      b6) economia întreprinderii, economie generală şi financiară;

      b7) matematică şi statistică;

      b8) principii de bază privind managementul financiar al întreprinderii”.
- Alin.(1) iniţial s-a transferat la art.5 alin.(3) lit.e);

- Alin.(1) amendat s-a preluat de la art.17;

- Textul iniţial este redundant;

- Alin.(2) propus s-a preluat de la art.18 alin.(2).

Reformulare conform Directivei a opta a Consiliului 

16.
Art.12.

“Camera va actualiza permanent normele privind standardele profesionale care trebuie aplicate în activitatea de audit financiar, precum şi modul de aplicare a acestora”.
CAPITOLUL IV (fost Capitolul V)

Exercitarea mandatului de auditor financiar

Art.12 va avea următorul cuprins:

“Auditorul financiar poate exercita mandatul numai dacă îndeplineşte cumulativ următoarele condiţii:

a) este membru persoană activă a Camerei;

b) îndeplineşte condiţiile stabilite prin Regulamentul de organizare şi funcţionare al Camerei”.
După renumerotare.

Corelare cu prevederile art.7 din prezentul raport.

17.
Art.13.

“Camera organizează evidenţa membrilor săi prin Registrul auditorilor financiari”.
Art.13. va avea următorul cuprins:

“ (1) O persoană nu poate exercita mandatul de auditor financiar al unei entităţi dacă este angajată a acesteia sau are relaţii cu aceasta sau cu orice persoană cu care entitatea respectivă are relaţii care conduc la situaţia de incompatibilitate sau conflict de interese.

(2) În sensul prezentei ordonanţe de urgenţă, prin incompatibilitate sau conflict de interese se înţeleg toate situaţiile care conduc la ştirbirea cerinţei fundamentale de independenţă în exercitarea mandatului de auditor financiar”.
Înlocuirea termenului de “societate comercială” cu “entitate” s-a efectuat pentru a elimina caracterul restrictiv.

18.
Art.14

“Camera va emite reguli şi proceduri în limitele şi competenţele stabilite în regulamentul de organizare şi funcţionare, prin care să se asigure respectarea dispoziţiilor prezentei ordonanţe de urgenţă. La elaborarea regulilor şi procedurilor se va avea în vedere controlul de către Ministerul Finanţelor, ca autoritate publică responsabilă de realizarea obligaţiilor asumate de statul român în susţinerea procesului de armonizare cu directivele Uniunii Europene în domeniu, cu privire la calitatea examenelor de auditor financiar şi a stagiului practic”.
Art.14 va avea următorul cuprins:

“Dacă pe durata mandatului nu se mai îndeplinesc condiţiile pentru exercitarea acestuia, auditorul financiar are obligaţia să renunţe imediat la mandatul său şi să notifice clientului încetarea acestuia, precum şi motivul renunţării”.
Pentru clarificarea textului.

19.
CAPITOLUL IV

Reguli de atribuire a calităţii de auditor financiar

Art.15

“Pentru atribuirea calităţii de auditor financiar potrivit prevederilor prezentei ordonanţe de urgenţă şi ale regulamentului de organizare a examenelor candidaţii trebuie să îndeplinească următoarele condiţii:

A. Persoanele fizice:

a) să fie licenţiaţi ai unei facultăţi cu profil economic de cel puţin 3 ani şi să aibă experienţă în domeniul contabil, considerată de Cameră ca fiind edificatoare, sau să aibă calitatea de expert contabil de cel puţin 3 ani şi să fi desfăşurat activitate în această calitate;

b) să fi efectuat un stagiu practic de 3 ani în activitatea de audit financiar sub îndrumarea unui auditor financiar;

c) să satisfacă cerinţele Codului privind conduita etică şi profesională în domeniul auditului financiar;

d) să susţină şi să promoveze examenul de aptitudini profesionale, prevăzut la art.18.

 Camera, prind derogare de la prevederile lit.b), poate atribui calitatea de auditor financiar, potrivit prevederilor Regulamentului de organizare a examenelor, persoanelor care au exercitat timp de 11 ani activităţi profesionale în domeniul financiar-contabil şi au dobândit o experienţă edificatoare.

B. Persoanele juridice:

a) persoanele care efectuează auditul financiar al conturilor anuale în numele societăţilor de audit trebuie să satisfacă condiţiile prevăzute la lit.A, la art.10 sau la art.33;

b) majoritatea drepturilor de vot trebuie deţinută de persoane fizice sau de societăţi de audit care satisfac condiţiile prevăzute la lit.A, la art.10 sau la art.33;

c) majoritatea membrilor consiliului de administraţie al unei societăţi de audit trebuie să fie persoane fizice sau societăţi de audit care satisfac condiţiile prevăzute la lit.A, la art.10 sau la art.33”.
Devenit CAPITOLUL III .

Reguli de atribuire a calităţii de auditor financiar

Art.15. va avea următorul conţinut:

“ (1) În cazul în care Camera ia cunoştinţă de situaţia în care un auditor financiar, în timpul exercitării mandatului, nu a îndeplinit cerinţele profesionale conform normelor de audit emise de Cameră, aceasta va sesiza autoritatea statului la care se depun situaţiile financiare ale entităţii respective şi va lua măsuri disciplinare împotriva auditorului financiar respectiv.

  (2) În situaţia în care autoritatea de stat prevăzută la alin.(1) solicită efectuarea unui al doilea audit, entitatea va lua măsurile necesare pentru a se conforma, în cel mai scurt timp, dar înlăuntrul unui termen ce nu va depăşi 6 luni de la data primirii de către entitate a comunicării scrise”.
Titlul capitolului se regăseşte la nr.crt.13 din prezentul raport.  

- Reformulare pentru asigurarea clarităţii.

- S-au înlocuit “condiţiile de exercitare a mandatului” cu “cerinţele profesionale” conform normelor de audit emise de Cameră.

- S-a înlocuit Ministerul Finanţelor cu “autoritatea de stat”, pentru a se clarifica sensul de ansamblul al articolului.

20.
Art.16

“Pot îndeplini mandatul de auditor financiar numai persoanele care se bucură de o reputaţie profesională neştirbită şi care nu exercită activităţi incompatibile cu cea de audit”.
CAPITOLUL VI devine CAPITOLUL V

Independenţă şi integritate profesională

Art.16 va avea următorul conţinut:
“. Mandatul de auditor financiar poate fi acceptat numai de persoanele care îndeplinesc condiţiile de independenţă prevăzute în Regulamentul de organizare şi funcţionare”.
Titlul capitolului (varianta iniţială) se regăseşte la nr.crt.26,

Se va dezvolta în regulamentul de Organizare şi Funcţionare a Camerei. 

21.
Art.17

“Calitatea de auditor financiar se atribuie pe bază de examen de aptitudini profesionale, prin care trebuie să se certifice un nivel corespunzător de cunoştinţe teoretice, precum şi capacitatea de a le aplica”.
Art.17 va avea următorul conţinut:

“ (1) Persoanele cărora li s-a atribuit calitatea de membru persoană activă a Camerei, nu pot angaja sau desfăşura activităţi care prejudiciază sau care pot prejudicia integritatea, obiectivitatea, independenţa sau reputaţia profesională, aşa cum acestea sunt definite în Codul privind conduita etică şi profesională în domeniul auditului financiar.

 (2) Integritatea, obiectivitatea sau independenţa profesională nu sunt afectate dacă auditorul îndeplineşte mandatul la două sau mai multe entităţi în acelaşi timp, în condiţiile în care sunt respectate prevederile prezentei ordonanţe şi ale Codului menţionat la alin.1.”
S-a înlocuit “calitatea de auditor” cu cea de “membru, persoana activă a Camerei”.

Textul iniţial devine art.11 alin.(1).

Reformulare pentru clarificare.

22.
Art.18

“(1) Examenele pentru atribuirea calităţii de auditor financiar se organizează de Cameră conform regulamentului elaborat de aceasta, aprobat prin ordin al ministrului finanţelor.

 (2) Examenul constă în susţinerea de probe scrise la disciplinele stabilite potrivit reglementărilor europene şi internaţionale în domeniu, astfel:

a) audit financiar;

b) contabilitate generală: reglementări naţionale şi internaţionale; aspecte teoretice, metodologice şi practice privind tratamentele contabile potrivit standardelor de contabilitate internaţionale; evaluarea elementelor bilanţiere; determinarea rezultatului financiar;

c) analiza şi evaluarea critică a conturilor anuale;

d) contabilitatea costurilor şi contabilitatea managerială; relaţia dintre contabilitate şi management;

e) reguli de consolidare a conturilor;

f) audit intern;

g) standardele legale şi profesionale privind auditul financiar al conturilor anuale şi al celorlalte documente contabile, precum şi cele privind auditorii financiari;

h) elemente de drept comercial, civil, protecţie socială şi a muncii;

i) legislaţie fiscală;

j) elemente privind finanţele naţionale; tehnici şi metode moderne de management general şi financiar;

k) elemente de matematică, statistică şi sisteme informatice”.
CAPITOLUL VI 

Auditul intern

Art.18 va avea următorul conţinut:

“ Începând cu exerciţiul financiar al anului 2001, entităţile ale căror situaţii financiare sunt supuse auditului financiar, sunt obligate să organizeze şi să asigure exercitarea activităţii profesionale de audit intern, potrivit normelor legale în vigoare”.
Capitol nou pentru reglementarea prin lege a auditului intern.

Varianta iniţială se regăseşte la art.11.

23.
CAPITOLUL V Exercitarea mandatului

Art.19

“Auditorul financiar poate îndeplini mandatul numai în următoarele condiţii:

a) are calitatea de auditor financiar;

b) este membru al Camerei;

c) îndeplineşte condiţiile stabilite prin Regulamentul de organizare şi funcţionare a Camerei”.
Art.19 va avea următorul conţinut:

“Auditul intern reprezintă activitatea de examinare obiectivă a ansamblului activităţilor entităţii în scopul furnizării unei evaluări independente a managementului riscului, controlului şi proceselor de conducere a acesteia”.
Definirea acestei activităţi de audit intern este obligatorie.

24.
Art.20

“(1) O persoană nu poate îndeplini mandatul de auditor financiar al unei societăţi comerciale, dacă este angajată a acesteia ori dacă are relaţii cu aceasta sau cu orice persoană cu care societatea însăşi are relaţii care conduc la situaţia de incompatibilitate sau conflict de interese.

 (2) În sensul prezentei ordonanţe de urgenţă, prin incompatibilitate se înţelege toate situaţiile care conduc la ştirbirea cerinţei fundamentale de independenţă în exercitarea mandatului de auditor financiar”.
Art.20 va avea următorul conţinut:

“Auditul intern are drept obiective:

- verificarea conformităţii activităţilor din entitatea auditată cu politicile, programele şi managementul aceştia în conformitate cu prevederile legale;

- evaluarea gradului de adecvare şi aplicare a controalelor financiare şi nefinanciare dispuse şi efectuate de către conducerea unităţii, în scopul creşterii eficienţei activităţii entităţii;

- evaluarea gradului de adecvare a datelor/informaţiilor financiare şi nefinanciare destinate conducerii pentru cunoaşterea realităţii din entitate;

- protejarea elementelor patrimoniale bilanţiere şi extrabilanţiere şi identificarea metodelor de prevenire a fraudelor şi pierderilor de orice fel”.
Idem.

25.
Art.21

“Dacă pe durata mandatului auditorul financiar nu mai îndeplineşte condiţiile pentru exercitarea acestuia, auditorul financiar are obligaţia să renunţe imediat la mandatul său şi să notifice societăţii comerciale auditate încetarea mandatului şi motivul renunţării”.
Art.21 va avea următorul conţinut:

“Responsabilii pentru organizarea activităţii de audit intern, coordonarea lucrărilor/angajamentelor şi semnarea rapoartelor de audit intern trebuie să aibă calitatea de auditor financiar”.
Idem.

26.
Art.22

“(1) În cazul în care pe o anumită perioadă auditorul financiar nu a îndeplinit condiţiile de exercitare a mandatului, Ministerul Finanţelor, pe baza informaţiilor primite în acest sens, poate solicita societăţii comerciale efectuarea, încă o dată, de către un alt auditor financiar a auditului financiar al conturilor respective sau să revadă primul audit efectuat şi să recomande, motivat, dacă este necesară efectuarea unui al doilea audit.

 (2) În situaţia în care se recomandă efectuarea unui al doilea audit financiar, societăţile comerciale vor lua, în cel mai scurt timp, măsurile necesare pentru îndeplinirea acestei recomandări.

 (3) Pentru recuperarea cheltuielilor efectuate societatea comercială se poate îndrepta împotriva auditorului care acceptă sau continuă să îndeplinească mandatul de auditor financiar din momentul în care cunoaşte că nu mai îndeplineşte condiţiile de exercitare a mandatului”.
Art.22 va avea următorul conţinut:

“Auditorii financiari efectuează, cu ocazia planificării şi executării mandatului de audit financiar, evaluarea funcţiei de audit intern, atât sub aspectul gradului de adecvare a ariei de cuprindere a programelor conexe aplicate, cât şi a performanţelor acestuia, pentru a determina măsura în care se pot baza pe rezultatele auditului intern în desfăşurarea activităţii lor de audit financiar”.
Idem.

27.
CAPITOLUL VI 

Independenţă, integritate profesională, incompatibilitate şi conflict de interese

Art.23

“Pot desfăşura activitate de audit financiar numai persoanele care îndeplinesc condiţiile de independenţă prevăzute la art.1 şi 4 din prezenta ordonanţă de urgenţă”.
Art.23 va avea următorul conţinut:

“Camera Auditorilor Financiari elaborează norme de audit intern aliniate la standardele internaţionale în domeniu”.
Reformulare pentru claritatea textului.

28.
Art.24

“Auditorii vor desfăşura activitatea de audit financiar, cu respectarea şi aplicarea corespunzătoare a reglementărilor legale”.
CAPITOLUL VII. 
Rolul, atribuţiile şi drepturile autorităţii de stat

Art.24. va avea următorul conţinut:

“Activitatea Camerei se desfăşoară sub supravegherea autorităţii de stat, reprezentată de Ministerul Finanţelor Publice.”
- Textul iniţial este redundant.

- Necesitatea referirii la “stat” ca răspunzător direct, conform adresabilităţii din Directiva a opta.

29.
Art.25

“Persoanele cărora li s-a atribuit calitatea de auditor financiar nu pot angaja sau desfăşura activităţi care prejudiciază sau care pot prejudicia integritatea, obiectivitatea, independenţa sau reputaţia profesională, precum şi în situaţiile de incompatibilitate şi conflict de interese”.
Art.25. va avea următorul conţinut:
“Autoritatea de stat va urmări permanent ca reglementările emise de Cameră şi deciziile luate de organele de conducere ale acesteia să nu contravină reglementărilor legale”.
S-a înlocuit Ministerul Finanţelor cu Autoritatea de Stat.

30.
Art.26

“(1) Îndeplinirea mandatului de auditor financiar la două sau mai multe societăţi comerciale în acelaşi timp nu afectează integritatea, obiectivitatea sau independenţa profesională, dacă sunt respectate prevederile prezentei ordonanţe de urgenţă şi ale Codului privind conduita etică şi profesională a auditorilor financiari.

 (2) Sunt incompatibile activităţile desfăşurate în acele domenii care pot afecta respectarea principiilor etice fundamentale ale auditorului financiar.

 (3) În perioada în care auditorii financiari sunt incompatibili pentru desfăşurarea activităţii de audit aceştia vor figura în Registrul Camerei într-o secţiune distinctă “Persoane nonactive”.
Art.26. va avea următorul conţinut:
“În cazul în care autoritatea de stat constată că nu sunt respectate condiţiile şi obligaţiile prevăzute de lege, aceasta va lua măsurile legale ce se impun”.
Reformulare pentru claritate.

Redundant.

Rezultă din prevederile art.7 alin.(2).



31.
Art.27

“Auditorii financiari, persoane juridice, răspund, potrivit legii, în calitatea lor de membri ai Camerei, dacă unul dintre asociaţi, administratori sau angajaţi, care nu are calitatea de auditor financiar, va interveni în exercitarea mandatului de auditor, astfel încât să prejudicieze independenţa persoanelor fizice care desfăşoară această activitate în numele persoanei juridice”.
CAPITOLUL VIII

Registrul Auditorilor Financiari

Art.27 va avea următorul cuprins:
“(1) Auditorii financiari, activi şi non-activi, persoane fizice şi juridice, vor fi înscrişi în Registrul Auditorilor Financiari  care va fi publicat în Monitorul Oficial al României, Partea I, şi va fi actualizat anual cu modificările intervenite.

 (2) În Registrul Auditorilor Financiari, vor fi menţionate cel puţin următoarele informaţii:

a) pentru persoane fizice: numele, prenumele, adresa, numărul de telefon, numărul carnetului de auditor financiar;

b) pentru persoane juridice: denumirea societăţii, adresa sediului social, numărul de telefon, numărul autorizaţiei de funcţionare.

 (3) Pentru fiecare societate de audit financiar, se vor menţiona, în plus, următoarele:

a) numele, prenumele, adresa şi numărul de telefon al persoanelor fizice ce efectuează auditul financiar în numele şi pe contul societăţilor de audit financiar societăţilor de audit financiar;

b) numele, prenumele, adresa şi numărul de telefon al asociaţilor sau  acţionarilor;

c) numele, prenumele, adresa şi numărul de telefon al membrilor consiliului de administraţie”.
Textul iniţial a fost transferat la “Infracţiuni” şi devine art.29 alin.(1).

S-a completat textul în sensul că informaţiile nu sunt limitative.

Idem.

32.
Art.28

“Prevederile prezentului capitol se aplică şi persoanelor fizice care sunt membre ale Camerei şi care desfăşoară activitatea de auditor financiar în numele unor auditori, persoane juridice”.
CAPITOLUL IX 

Sancţiuni

Art.28 va avea următorul conţinut:
“Încălcarea prevederilor prezentei ordonanţe atrage, după caz, răspunderea administrativă, disciplinară, civilă sau penală”.
- Textul iniţial s-a transferat la art.29 alin.(2).

- Se completează textul cu “răspunderea administrativă”.

33.
Capitolul VII

 Rolul, atribuţiile şi drepturile Ministerului Finanţelor ca autoritate publică

Art.29

“Activitatea Camerei în România se desfăşoară sub supravegherea Ministerului Finanţelor”.
Titlul capitolului s-a reformulat  la nr. crt. 26 din prezentul raport.

Art.29. va avea următorul conţinut:

“(1) Auditorii – persoane juridice răspund, potrivit legii, în calitatea lor de membri ai Camerei, dacă unul din asociaţi, administratori sau angajaţi, care nu are calitatea de auditor, va interveni în exercitarea mandatului de auditor, astfel încât să prejudicieze independenţa persoanelor fizice care desfăşoară această activitate în numele persoanei juridice.

 (2) Prevederile prezentului capitol se aplică şi persoanelor fizice care sunt membre ale Camerei şi care desfăşoară activitatea de auditor în numele unor auditori persoane juridice.

 (3) În măsura în care nu sunt infracţiuni, faptele prevăzute la art.29 alin.1 şi 2 constituie contravenţie şi se sancţionează cu amendă între 10 şi 25 milioane lei. Constatarea contravenţiei se face de persoane anume împuternicite de Consiliul Camerei”.
Preluat conţinutul de la art.27 din varianta iniţială.

Preluat de la art.28 din varianta iniţială.

Se stabileşte expres nivelul contravenţiilor.

34.
Capitol X nou

Art.30

“Ministerul Finanţelor va urmări permanent ca statutul şi celelalte reglementări emise de Cameră să nu contravină reglementărilor legale, precum şi faptul ca deciziile luate de organele de conducere ale Camerei să fie în conformitate cu statutul şi cu celelalte reglementări”.
CAPITOLUL X

Dispoziţii tranzitorii 

Art.30 va avea următorul conţinut:

“ (1) Prin ordin al ministrului finanţelor se stabileşte un Comitet Provizoriu format din 9 membri.

 (2) Pe parcursul perioadei tranzitorii, care se întinde până la primele alegeri ale conducerii Camerei, Comitetul îndeplineşte atribuţiile Camerei, prevăzute la art.5 alin.3 lit.a)-i).

Regulamentul de organizare şi funcţionare prevăzut la art.5 alin.3 se aprobă prin Hotărâre a Guvernului.

 (3) Comitetul Provizoriu va funcţiona până la primele alegeri ale conducerii Camerei.

 (4) Primele alegeri ale conducerii Camerei se organizează în termen de 3 luni de la aprobarea Regulamentului de organizare şi funcţionare al Camerei, potrivit regulilor prevăzute de acesta”.
Gruparea tuturor prevederilor cu caracter tranzitoriu într-un singur capitol.

35.
Art.31

“Ministerul Finanţelor poate solicita Camerei:

a) să notifice imediat apariţia evenimentelor de natura celor convenite, să îi pună la dispoziţie sau să îi comunice informaţiile privind aceste evenimente;

b) să ofere informaţiile solicitate la anumite termene şi/sau pentru anumite perioade”.
Art.31. va avea următorul conţinut:

“(1) La constituire, Camera va fi alcătuită din persoanele care îndeplinesc cumulativ următoarele condiţii şi care vor dobândi calitatea de membri provizorii:

a) deţin calitatea de expert contabil de cel puţin 4 ani şi au studii superioare economice;

b) sunt cenzori la societăţi comerciale în baza Legii nr.31/1990, republicată, la bănci, societăţi de asigurare şi reasigurare, în baza unor legi speciale, dacă au exercitat această calitate timp de 3 ani din ultimii 5 ani;

c) se bucură de o reputaţie profesională neştirbită.

 (2) Prin derogare de la prevederile alin.(1), la constituire, pot fi acceptate în Cameră şi persoane cu studii economice superioare de specialitate, care au exercitat timp de 15 ani activităţi profesionale şi ştiinţifice ce le-au permis acumularea unei experienţe deosebit de valoroase în domeniu”.
- Textul iniţial va fi preluat în Regulamentul de organizare şi funcţionare a Camerei.

- Textul nou s-a preluat de la art.10 (2) forma iniţială.

Textul preluat de la art.10 (3), forma iniţială.

36.
Art.32.

“Ministerul Finanţelor va lua măsurile ce se impun pentru respectarea de către Cameră a prevederilor prezentei ordonanţe de urgenţă”.
Art.32. va avea următorul cuprins:

“În vederea susţinerii examenului de aptitudini profesionale de către membrii provizorii, Comitetul Provizoriu va organiza şi asigura desfăşurarea corespunzătoare a acestuia”.
Concretizare a atribuţiilor Comitetului Provizoriu.

37.
Art.33.

“(1) În vederea desfăşurării activităţii de audit financiar, Ministerul Finanţelor, la propunerea Camerei, poate aproba atribuirea calităţii de auditor financiar, potrivit regulamentului prevăzut la art.7, persoanelor care:

a) au calitatea de auditor financiar în baza reglementărilor unui alt stat;

b) posedă o calificare profesională în contabilitate, recunoscută de legea altui stat, echivalentă cu condiţiile prevăzute de prezenta ordonanţă de urgenţă;

c) fac dovada că posedă cunoştinţele cerute de statul român pentru desfăşurarea activităţii de audit financiar.

(2) Ministerul Finanţelor poate retrage calitatea de auditor financiar persoanelor prevăzute la alin.(1), în condiţiile prevăzute în Regulamentul de organizare şi funcţionare a Camerei.

 (3) Persoanele care au obţinut calificarea în străinătate şi cărora li s-a aprobat atribuirea calităţii de auditor financiar, potrivit prevederilor alin.(1) şi (2), sunt supuse controlului Camerei şi, pe această bază, devin membre ale acesteia”.
Art.33. va avea următorul cuprins:

“În corelare cu Programul naţional de pregătire a auditorilor financiari, cu cel de elaborare a normelor, regulilor şi procedurilor naţionale armonizate cu cele europene şi internaţionale în domeniu, precum şi cu implementarea programului de dezvoltare a sistemului contabil românesc, Comitetul Provizoriu poate aproba, pe o perioadă de cel mult 2 ani de la intrarea în vigoare a prezentei ordonanţe de urgenţă, exercitarea temporară a calităţii de auditor financiar, anumitor persoane fizice sau juridice, pe baza criteriilor şi a cerinţelor stabilite în Regulamentul de organizare şi funcţionare”.


- Textul iniţial a fost transferat la art.10.

- Se concretizează  atribuţiile Comitetului Provizoriu.

38.
Art.34

“(1) Ministerul Finanţelor poate revoca recunoaşterea organelor de conducere ale Camerei în cazul în care constată că nu sunt respectate condiţiile şi obligaţiile prevăzute în prezenta ordonanţă de urgenţă.

 (2) Revocarea recunoaşterii organelor de conducere ale Camerei determină declanşarea procedurii de dizolvare a acestora şi, respectiv, reluarea procedurilor prevăzute de prezenta ordonanţă de urgenţă pentru constituirea Camerei.

 (3) În ordinul de revocare a recunoaşterii organelor de conducere ale Camerei vor fi menţionate motivele care determină această măsură şi data de la care se aplică, dată care nu poate fi stabilită la un termen mai mic de 3 luni de la data emiterii ordinului.

 (4) Înainte de emiterea ordinului de revocare a recunoaşterii organelor de conducere ale Camerei Ministerul Finanţelor va comunica în scris Camerei intenţia sa şi va lua măsurile necesare pentru a aduce la cunoştinţă acesteia şi persoanelor afectate revocarea.

 (5) Ordinul de revocare a recunoaşterii organelor de conducere ale Camerei poate cuprinde prevederile tranzitorii pe care Ministerul Finanţelor le consideră necesare şi adecvate.

 (6) Ordinul de revocare poate fi atacat pe calea contenciosului administrativ”.
CAPITOLUL XI 

Dispoziţii finale

Art.34. va avea următorul conţinut:

“(1) Categoriile de entităţi ale căror situaţii financiare vor fi auditate potrivit regulilor prezentei ordonanţe se stabilesc de Ministerul Finanţelor Publice, în acord cu Programul de implementare a reglementărilor contabile armonizate cu Directiva a IV-a 78/660 CEE şi cu Standardele Internaţionale de Contabilitate.

 (2) La entităţile care aplica reglementărilor contabile armonizate cu Directiva a IV-a 78/660 CEE şi cu Standardele Internaţionale de Contabilitate, auditul financiar se efectuează potrivit prezentei ordonanţe.

 (3) Entităţile care nu au obligaţia, potrivit legii, să aplice Reglementările contabile armonizate cu Directiva a IV-a 78/660 CEE şi cu Standardele Internaţionale de Contabilitate, pot opta pentru auditarea situaţiilor financiare în condiţiile prezentei ordonanţe”.
E necesară gruparea acestor articole într-un capitol distinct.

- conţinutul textului iniţial va fi preluat în Regulamentul de organizare şi funcţionare a Camerei.

Completarea articolului cu alin.(2) şi (3), pentru clarificarea sferei de aplicabilitate a activităţii de audit financiar.

39.
CAPITOLUL VIII

Publicitate

Art.35

“(1) Persoanele fizice şi persoanele juridice cărora li s-a atribuit calitatea de auditor financiar vor fi înscrise în Registrul auditorilor financiari, care va fi publicat în Monitorul Oficial al României, Partea I, şi va fi actualizat cu modificările intervenite.

 (2) În Registrul auditorilor financiari vor fi menţionate: numele şi adresa, respectiv denumirea şi sediul social al tuturor persoanelor care pot să desfăşoare activitatea de audit financiar;

 (3) Pentru fiecare societate de audit se vor menţiona, în plus, următoarele:

a) numele, prenumele şi adresa persoanelor fizice care efectuează auditul financiar în numele societăţilor de audit financiar şi care îndeplinesc condiţiile prevăzute în Regulamentul de organizare şi funcţionare a Camerei cu privire la eligibilitatea acestora;

b) numele, prenumele şi adresa asociaţilor sau ale acţionarilor societăţilor de audit financiar;

c) numele, prenumele şi adresa membrilor consiliului de administraţie al societăţii de audit financiar”.
Art.35 va avea următorul cuprins:

“Ministerul Finanţelor Publice va elabora, cu consultarea prealabilă a Camerei, şi promova pentru adoptare proiecte de acte normative pentru completarea şi/sau modificarea prezentei ordonanţe în funcţie de modificarea şi/sau completarea Directivei a opta 84/653/CEE”.
Completat cu numărul directivei care stă la baza elaborării Ordonanţei de urgenţă a Guvernului.

40.
CAPITOLUL IX

Sancţiuni

Art.36

“Încălcarea prevederilor prezentei ordonanţe de urgenţă atrage, după caz, răspunderea civilă, disciplinară sau penală”.
Art.36 va avea următorul conţinut:

“Auditarea societăţilor cotate pe pieţele secundare de valori mobiliare se efectuează numai de auditori financiari”.
- Textul iniţial s-a preluat la art.28 din prezentul raport.

- Conform prevederilor legale în vigoare aferente domeniilor.

41.
Art.37

“Constituie infracţiune şi se sancţionează cu pedeapsa prevăzută la art.281 din Codul penal exercitarea activităţii de auditor financiar de către persoana fizică ce nu are calitatea de auditor financiar sau are raporturi juridice de muncă ori civile cu societăţile comerciale auditate sau are un interes material direct sau indirect în raport cu acestea”.
Art.37 va avea următorul cuprins:

“Pe data intrării în vigoare a prezentei ordonanţe, se abrogă prevederile art.6 lit.c) referitoare la auditul financiar contabil, din Ordonanţa Guvernului nr.65/1994 privind activitatea de expertiză contabilă şi a contabililor autorizaţi, publicată în Monitorul Oficial al României nr.243 din 30 august 1994, aprobată prin Legea nr.42/1995, cu modificările ulterioare”.
- Textul iniţial nu este necesar deoarece sancţionarea se face conform Codului Penal.

- Textul amendat este preluat de la art.43 din prezenta ordonanţă şi reformulat.

42.
Art.38

“Constituie infracţiune şi se sancţionează cu închisoare de la o lună la un an sau cu amendă fapta auditorului financiar care furnizează informaţii false sau incomplete în legătură cu aspecte semnificative privind societatea comercială auditată”.



Nu este necesară prevederea întrucât sancţionarea se efectuează conform Codului Penal.

43.
CAPITOLUL X

Dispoziţii tranzitorii şi finale

Art.39

“(1) În corelare cu Programul naţional de pregătire a auditorilor financiari, cu cel de elaborare a normelor, regulilor şi procedurilor naţionale armonizate cu cele europene şi internaţionale în domeniu, precum şi cu implementarea programului de dezvoltare a sistemului contabil românesc, Ministerul Finanţelor poate aproba, pe o perioadă de cel mult 2 ani de la intrarea în vigoare a prezentei ordonanţe de urgenţă, exercitarea provizorie a calităţii de auditor financiar anumitor persoane fizice sau juridice, pe baza criteriilor şi a cerinţelor stabilite prin ordin al ministrului finanţelor. Pe aceeaşi perioadă Ministerul Finanţelor poate aproba atribuirea calităţii de auditor financiar şi anumitor societăţi internaţionale de audit care funcţionează pe teritoriul României.

 (2) În vederea atribuirii calităţii de auditor financiar societăţilor internaţionale de audit, Ministerul Finanţelor se va asigura că:

a) persoanele care exercită activitatea de audit financiar, angajate de societăţile menţionate, răspund cerinţelor stipulate în prezenta ordonanţă de urgenţă, în virtutea calităţii de membru al unei asociaţii profesionale dintr-o ţară care are statut similar Camerei Auditorilor din România;

b) societatea are un sistem de audit financiar compatibil cu standardele de audit internaţionale;

c) societatea poate demonstra că are un sistem de punere în aplicare a standardelor fundamentale de etică profesională, emise de Federaţia Internaţională a Contabililor”.
-
Textul acestui articol reformulat s-a preluat la Art.33 (nr. crt.36).

Textul va fi cuprins în Regulamentul de organizare şi funcţionare a Camerei.

44.
Art.40

“Categoriile de societăţi comerciale ale căror conturi anuale vor fi auditate potrivit regulilor prezentei ordonanţe de urgenţă se stabilesc de Ministerul Finanţelor, în acord cu cerinţele directivelor Uniunii Europene în domeniu, cu Programul de dezvoltare a sistemului contabil din România şi cu legislaţia în vigoare”.


-
Textul art.40 reformulat s-a preluat la art.34 alin.(1), (nr.crt.37).

45.
Art.41

“Ministerul Finanţelor va elabora şi va promova pentru adoptare proiecte de acte normative pentru completarea şi/sau modificarea prezentei ordonanţe de urgenţă în funcţie de modificarea şi/sau completarea Directivei a VIII-a a Uniunii Europene”.
-
Textul articolului 41 s-a preluat la Art.35.

46.
Art.42

“Auditarea societăţilor cotate la bursa de valori se efectuează numai de către persoane care sunt membre ale Camerei”.
-
Textul articolului s-a preluat la Art.36.

47.
Art.43

“Pe data intrării în vigoare a prezentei ordonanţe de urgenţă se abrogă prevederile art.6 lit.c), referitoare la auditul financiar contabil, din Ordonanţa Guvernului nr.65/1994 privind organizarea activităţii de expertiză contabilă şi a contabililor autorizaţi, publicată în Monitorul Oficial al României, Partea I, nr.243 din 30 august 1994, aprobată şi modificată prin Legea nr.42/1995, cu modificările ulterioare. Prevederile art.154-161 din Legea nr.31/1990 privind societăţile comerciale, republicată în Monitorul Oficial al României, Partea I, nr.33 din 29 ianuarie 1998, referitoare la cenzori, nu se aplică societăţilor comerciale care intră sub incidenţa prevederilor art.40 din prezenta ordonanţă de urgenţă”.
-
Textul articolului s-a preluat la Art.37.

48.
Art.II.  nou
Art.II. “Ordonanţa de urgenţă a Guvernului nr.75/1999 privind activitatea de audit financiar, publicată în Monitorul Oficial al României, Partea I, nr.256 din 4 iunie 1999, se va republica după aprobarea prezentei Legi în Monitorul Oficial al României, Partea I, dându-se articolelor o nouă numerotare”.
Aplicarea prevederilor ordonanţei cu toate modificările aduse în prezentul raport şi republicată înlătură eventualele confuzii.

